Di tagara n yixef-agi, neffeɣ-d s yiwet n tmuɣli i d-yesebganen belli tamedyazt d tawsit ger tewsatin n tsekla, Syin ɣer-s nessaweḍ ad negzu tawsit-agi s leṣnaf-is d yisental-is imecṭaḥ, anda i d-newala ṣṣenf n tmedyazt n tegrawla, i d yettawin ɣef tudert n umdan d tmetti s umata, ladɣa d tin iɣ-yaɛnan nekni s umur ameqran, d wamek yebna usefru n tmedyazt n tegrawla, imi nwala belli lebni-ines yettili-d si yal tama, ama si tama n talɣa neɣ tutlayt... akken daɣen i d-newwi kra n tbadutin n wawalen i neseqdec neɣ ara nseqdec deg ixef i d-yetteddun.